Document ID: /roh_data/filtered/fineweb-2-filterrobots_roh.jsonl.gz/31322

Auto croda d’ina scarpa giu – in grev blessà
- Venderdi, 13.2.2015, 16:10
Gievgia suentermezdi hai dà in accident d’auto chaschunà sez sin la via d’Engiadina tranter Brail e Zernez.
In auto che charrava direcziun Zernez è vegnì en schlitta ed è lura ì sur la via. L'auto è crudà 50 meters d’ina scarpa giu.
La manischunza è mitschada cun pitschnas blessuras, ses cunpassagier è vegnì blessà grevamain. Pumpiers han deliberà il grev blessà e la Rega ha transportà el en l'Ospital chantunal a Cuira, ha communitgà la Polizia chantunala grischuna.